b'\n_START_ARTICLE_\nGrad Pil\xc5\xa1tanj\n_START_SECTION_\nZgodovina\n_START_PARAGRAPH_\nPo legendi naj bi se na gradu Pil\xc5\xa1tanj rodila Sveta Ema Kr\xc5\xa1ka. Samo naselje se omenja \xc5\xbee leta 1042 grad pa leta 1185 kot castrum de Pilstain. V 13. stoletju rod Pil\xc5\xa1tanjskih izumre. Leta 1404 je Pil\xc5\xa1tanj prvi\xc4\x8d omenjen kot trg. Pred 31. majem leta 1515 so ga zavzeli uporni kmetje. Leta 1573 v ponovnem uporu ga kmetje niso mogli zavzeti saj je bil na novo utrnjen. V \xc4\x8dasu tur\xc5\xa1kih vpadov je bila na Pil\xc5\xa1tanju obve\xc5\xa1\xc4\x8devalna postaja, ki je s kresovi opozarjala na nevarnost. Grad so konec 18.stoletja opustili in iz kamenja pozidali cerkev, kot tudi druge tr\xc5\xa1ke objekte. Danes je viden samo \xc5\xa1e skromen ostanek zida.'